|  |  |
| --- | --- |
|    | **Šį puslapį siūloma pervadinti į „Imolos trasa"**Neakivaizdžios priežastys gali būti nurodomos ir svarstomos aptarime, papildomos informacijos gali būti istorijoje. |

|  |  |
| --- | --- |
| Šalis | Italija |
|  |
| Trasos pavadinimas | Autodromo Enzo e Dino Ferrari |
| Grand Prix | Emilijos-Rmonaijos GP (nuo 2020 m.) |
|  |
| Trasos ilgis | 4 909 m |
| Ratų skaičius | 63 |
| Distancija | 309,049 km |
| Posūkių skaičius | 19 |
| Trasos rekordas | 1:15.484 (Lewis Hamilton, Mercedes, 2020) |
|  |
| Tinklalapis | www.autodromoimola.com |

**Imola** (pilnas pavadinimas – Autodromo Enzo e Dino Ferrari) – Formulės 1 trasa, 40 km nutolusi nuo Imolos miesto, Bolonijos regione, Italijoje. Iki 2006 m. trasoje vykdavo Formulės 1 San Marino Grand Prix lenktynės, o 2020 m. trasa sugrįžo į Formulės 1 kalendorių. Nuo šių metų čia vyksta Emilijos-Romanijos vardo GP.

Istorija
--------

Imolos trasa buvo pastatyta 1950 ir greitai tapo mėgiama „Formulės-1" pilotų dėl savo greitos konfigūracijos. 1973, 1974 ir 1981 saugumo sumetimais trasoje buvo įrengta keletas „S" tipo posūkių. Nepaisant naujų saugumo modifikacijų trasa išliko gana pavojinga, ypatingai nesaugus buvo „Tamburello" posūkis, kuris buvo įveikiamas neatleidžiant akceleratoriaus pedalo ir šalia kurio gana arti buvo betoninė sienelė. 1987 praktikos metu Nelson Piquet pakliuvo į avariją, dėl kurios pilotas buvo priverstas praleisti lenktynes. 1989 šiame posūkyje įvyko dar viena avarija, kurios metu Gerhard Berger pilotuojamas bolidas atsitrenkė į betoninę sienelę ir užsiliepsnojo. Dėl operatyvaus gaisrininkų ir pagalbinio personalo darbo pilotui pavyko išsigelbėti iš ugnies.

1994 San Marino GP metu įvyko kelios avarijos, kurios pelnė lenktynėms „juodojo savaitgalio" reputaciją. Penktadieninės praktikos metu Rubens Barrichello atsitrenkęs į padangų sienelę apsivertė ir prarado sąmonę. Šeštadieninės kvalifikacijos metu „Villeneuve" posūkyje praradęs bolido kontrolę į betoninę sienelę kaktomuša atsitrenkė jaunas pilotas Roland Ratzenberger. Austras žuvo vietoje. Sekmadienį vykusiose lenktynėse „Tamburello" posūkyje dėl vairo gedimo žuvo legendinis Formulės-1 pilotas Ayrton Senna. Po šio savaitgalio Imolos trasa buvo iš esmės perdirbta, greitojo „Tamburello" vietoje įrengiant seriją iš trijų vidutinio greičio posūkių, „Villeneuve" paverčiant į „S" posūkį bei panaikinant posūkį, kuriame avariją patyrė Rubens Barrichello. Norėdami išlaikyti greitos trasos reputaciją, lenktynių organizatoriai taip pat nusprendė panaikinti labai lėtą „S" posūkį prieš dabartinį „Acque Minerale" posūkį.

Statistika
----------

| Metai | Pilotas laimėtojas | Komanda laimėtoja |
| --- | --- | --- |
| 2022 | Nyderlandai Max Verstappen | Red Bull Racing-Honda |
| 2021 | Nyderlandai Max Verstappen | Red Bull Racing-Honda |
| 2020 | Jungtinė Karalystė Lewis Hamilton | Mercedes |
| 2006 | Vokietija Michael Schumacher | Ferrari |
| 2005 | Ispanija Fernando Alonso | Renault |
| 2004 | Vokietija Michael Schumacher | Ferrari |
| 2003 | Vokietija Michael Schumacher | Ferrari |
| 2002 | Vokietija Michael Schumacher | Ferrari |
| 2001 | Vokietija Ralf Schumacher | Williams-BMW |
| 2000 | Vokietija Michael Schumacher | Ferrari |
| 1999 | Vokietija Michael Schumacher | Ferrari |
| 1998 | Jungtinė Karalystė David Coulthard | McLaren-Mercedes |
| 1997 | Vokietija Heinz-Harald Frentzen | Williams-Renault |
| 1996 | Jungtinė Karalystė Damon Hill | Williams-Renault |
| 1995 | Jungtinė Karalystė Damon Hill | Williams-Renault |
| 1994 | Vokietija Michael Schumacher | Benetton-Ford Motor Company |
| 1993 | Prancūzija Alain Prost | Williams-Renault |
| 1992 | Jungtinė Karalystė Nigel Mansell | Williams-Renault |
| 1991 | Brazilija Ayrton Senna | McLaren-Honda |
| 1990 | Italija Riccardo Patrese | Williams-Renault |
| 1989 | Brazilija Ayrton Senna | McLaren-Honda |
| 1988 | Brazilija Ayrton Senna | McLaren-Honda |
| 1987 | Jungtinė Karalystė Nigel Mansell | Williams-Honda |
| 1986 | Prancūzija Alain Prost | McLaren-TAG |
| 1985 | Italija Elio de Angelis | Lotus |
| 1984 | Prancūzija Alain Prost | McLaren-TAG |
| 1983 | Prancūzija Patrick Tambay | Ferrari |
| 1982 | Prancūzija Didier Pironi | Ferrari |
| 1981 | Brazilija Nelson Piquet | Brabham-Ford Motor Company |
| 1980\* | Brazilija Nelson Piquet | Brabham-Cosworth |
|

(\*1980 Imola trasoje buvo surengtos Italijos Grand Prix)

Adresas
-------

Autodromo Enzo e Dino Ferrari  

Via Fratelli Rosselli, 2  

40026 Imola (BO)  

Italy

Nuorodos
--------

* www.f1db.com Archyvuota kopija 2007-10-10 iš Wayback Machine projekto. **(**angl.**)**